Notum sit presentibus et futuris, uidentibus et audientibus quod Addo de Funtenellis miles, plurima dampna intulerat iniuste Ecclesie sancti Stephani et eius membris, maxime domibus de Fagia et de Viridi Fonte. Tandem penitencia ductus, uenit in presencia donni Milonis Abbatis eiusdem Ecclesie et Guidonis de Folato, prioris, et Ricardi tunc subprioris, et domini Aymonis militis, cognomine Chanlart, et humilians se et satisfaciens Abbati, guerpiuit quicquid calumniabat in terris, in pratis, in nemoribus, in domibus que pertinent ad Ecclesiam sancti Stephani, presentibus et testibus de Canonicis, Constancio, Nicholao, Clemente et Mauricio et Duranno, conuerso; Abbas uero pro memoria... X solidos predicti militis redemit et ei quartam uini transmisit.